Når avdøde har adresse i utlandet, trenger vi mer informasjon. Før kundeopplysninger kan gis og kundeforholdet avsluttes, trenger vi kopi av dødsattest med testamente eller annet arvedokument. Dette må være bekreftet og verifisert av notarius publicus, som er offentlig tjenestested som gir bekreftelse på ulike dokumenter, i hjemlandet til avdøde. Arvedokumentet må inkludere midler i DNB. Dokumentene må i tillegg være oversatt til norsk eller engelsk av en autorisert translatør. Når kundeforholdet til avdøde skal avsluttes trenger vi å få opplyst mottakers navn, adresse, kontonummer, BIC-adresse, IBAN-nummer, Swift-/Fedwire-nummer, samt bankens navn og adresse. Oppdrag må undertegnes av den eller de som handler på vegne av boet. Kopi av pass bekreftet av notarius publicus må også sendes inn for utenlandske statsborgere som ikke er bankkunde i DNB. Dokumentene sendes per post til: DNB
Spesialengasjement
Postboks 1600 Sentrum
0021 Oslo